Dikastérium pre kauzy svätých

Dikastérium pre kauzy svätých (; do roku 2022 Kongregácia pre kauzy svätých) je súčasť Rímskej kúrie, ktorá má na starosti skúmanie a preverovanie káuz blahorečenia a svätorečenia.

 História a súčasnosť 
Táto kongregácia bola založená dňa 8. mája 1969 pápežom Pavlom VI. pod názvom Posvätná kongregácia pre kauzy svätých. Prvým prefektom sa stal kardinál Paolo Bertoli a prvým sekretárom Ferdinando Giuseppe Antonelli, O.F.M. Roku 1984 bola premenovaná na súčasný názov Kongregácia pre kauzy svätých. Pápež František apoštolskou konštitúciou Praedicate evangelium k 5. júnu 2022 zmenil názov tejto organizácie na "Dikastérium pre blahorečenie a svätorečenie". 

V súčasnosti (október 2023) je prefektom kongregácie kardinál Marcello Semeraro, ktorý bol vymenovaný pápežom Františkom 15. októbra 2020.

 Poslanie dikastéria 
Úlohou dikastéria je zhromažďovať informácie o daných osobách, u ktorých prebieha proces svätorečenia alebo blahorečenia. Následne tieto informácie preskúma historická komisia, komisia kardinálov a biskupov, komisia teologická a lekárska komisia, aby vydali stanovisko, či skúmaná osoba viedla príkladný a svätý život. Prefekt pri súkromnej audiencii u pápeža navrhuje uznanie zázrakov uzdravenia alebo hrdinských cností. Dikastérium má zároveň usmerňovať a radiť diecézam počas tzv. diecéznej fázy skúmania možného svätorečenia.

Dikastérium má zároveň za úlohu posudzovať, či je možné udeliť svätcovi na základe skúmania Dikastéria pre náuku viery titul Učiteľ cirkvi.

 Referencie 

 Externé odkazy 
 GCatholic  
 Profil kongregácie na Vatican.va

 Zdroj 

Kategória:Organizácie založené v 1969
Svätých